Crin Antonescu: „Parlamentul anilor '90 părea Academia Română”. De ce a acceptat să candideze la prezidențiale
Crin Antonescu a declarat vineri, 28 februarie, la Giurgiu, că parlamentul din anii '90 părea „Academia Română” în comparație cu actuala configurație politică din România. În cadrul unei conferințe de presă organizate de alianța electorală „România Înainte”, fostul lider liberal a explicat motivele pentru care, deși inițial refuzase să se întoarcă în politică, a acceptat să candideze la Președinția României.